Sophie Hedevig Knuth

Sophie Hedevig Knuth-Christiansdal (født 9. oktober 1784 på Lolland, død 17. januar 1819 på Fossum) var en dansk komtesse av slekten Knuth, gift Løvenskiold.  

Hun var datter av Adam Christopher greve Knuth-Christiansdal (1755–1844) og Sophia Magdalena komtesse Moltke (1765–1829). Den 9. april 1802 giftet hun seg i Garnisons kirke i København med den senere stattholder i Norge, kammerjunker Severin Løvenskiold. 

Paret slo seg ned på Fossum ved Skien, hvor de lot oppføre en ny hovedbygning. De fikk flere barn, deriblant den senere høyesterettsdommer, Otto Joachim. I januar 1819 nedkom Sophie Hedevig med sønnen Hermann – den senere eier av Fossum – og 14 dager senere døde hun. 

Savnet var stort hos kammerherren og barna, men også blant arbeiderne på jernverket. Kammerherreinnen ble bisatt i Gjerpen kirke, med en seremoni uten sidsestykke i Skiensfjorden. Til erindring om sin hustru, lot kammerherren sette en minnestøtte opp i parken på Fossum.  

Fra Hedevig Sophie og Severin Løvenskiold nedstammer i Norge den eldste linje av slekten Løvenskiold.

Referanser

Eksterne lenker 
 «25 Hedevig Sophie comtesse Knuth –  Eidsvoldsmennenens Kvinner»   

Dansk adel
Personer fra Lolland
Slekten Knuth
Knuth